Restricţii de circulaţie în perioada Crăciunului. Pe ce drumuri nu vei putea circula.
Restricţiile sunt impuse vineri între orele 16.00 şi 22.00, iar sâmbătă şi duminică între orele 6.00 şi 22.00. Restricțiile vizează maşinile de peste 7,5 tone. Încălcarea acestor prevederi constituie contravenţie şi se sancţionează cu amendă.
CNAIR informează că în zilele de vineri, 24 decembrie, sâmbătă, 25 decembrie, şi duminică, 26 decembrie, în perioada sărbătoririi Crăciunului, se vor institui restricţii de circulaţie pentru maşinile cu masa de peste 7,5 tone.Astfel, restricţiile sunt impuse vineri între orele 16.00 şi 22.00, iar sâmbătă şi duminică între orele 6.00 şi 22.00 şi vizează maşinile de peste 7,5 tone, altele decât cele destinate exclusiv transportului de persoane.Acestea sunt impuse pe ambele sensuri de mers ale DN7, Piteşti (intersecţia DN7 cu DN7C) – Râmnicu Vâlcea – Vestem (intersecţia DN7 cu DN 1).Conform CNAIR, încălcarea acestor prevederi constituie contravenţie şi se sancţionează cu amendă.